شەفەق نیوز/ حەسەن ئۆزمن بەیاتی، سیاسی
تورکمانیەگە ک کاندید وەزارەت دەوڵەت بوی ئەرا باوەتەیل هەرێم لە حکومەتەگەی موستەفا
کازمی، کۆچ دویایی کرد.
پەیامنێر ئاژانس شەفەق نیوز وت: حەسەن
ئۆزمن بەیاتی دویەشەو لە خەسەخانەی کەرکوک مرد.
لەلای خوەییش فالیح یەڵدز باڵوێز تورکی
پرسەو سەرەخوەشی ئەرا مردن ئۆزمن کرد، لە ماڵپەڕەگەی خوەی لەبان تویتەر نووسان: وەداخەو
ک زانستم سیاسیە تورکمانیەگە حەسەن ئۆزمن بەیاتی لەدەسمان چگ، پرسە وسەرەخوەشی ئەرا
برا تورکمانەگانمان کەم و داوای سەبوری ئەرا خیزانە دڵتەنگەگانیان کەم.
